Det er svært lite trolig at selve Xbox Series X-konsollen vil komme på tilbud til Black Friday. Både ettersom den ennå er ganske ny, og fordi det rett og slett er vanskelig å oppdrive eksemplarer av den. Selv omtrent ett år etter lanseringen selges Xbox Series X ut så snart den dukker opp på lager, akkurat som PS5.
Vi kan imidlertid få se en rekke prisnedsettelser på spill, kontrollere og annet utstyr, samt rabatter på forrige generasjons konsoller Xbox One og Xbox One X. Sistnevnte har dessuten flere spill som også er optimalisert for de nyere konsollene.